ཡིན་ནའང་མི་ཆེས་འཇིགས་དགོས་པ་ནི་དམྱལ་བ་མ་ཡིན་པར་གཡོ་སྒྱུ་ཡིན་ཏེ།དེས་མི་གཞན་མགོ་སྐོར་གཏོང་བའི་ཞོར་ལ་རང་ཉིད་ཀྱིས་རང་ཉིད་མགོ་སྐོར་གཏོང་བ་དེ་ཡིན་ནོ།།མིར་མཁོ་བ་ནི་བདེན་པ་ཡིན་ལ་མིས་རེ་བ་ནི་བདེན་དྲང་གི་འཐབ་རྩོད་ཡིན་མོད་མི་འདི་དག་གིས་ནམ་ཡང་ཀུན་སྤྱོད་དང་བདེན་དྲང་ལ་འཐབ་རྩོད་བྱེད་ཅིང༌།མིའི་རྒྱལ་ཁ་རེ་རེ་ནི་རིན་ཐང་བྲལ་བའི་ཀུན་སྤྱོད་དང་བདེན་དྲང་ཤོར་བའི་ཕམ་ཁ་རེ་ཡིན་ཏེ་མདོར་ན་ང་ཚོས་ནམ་ཡང་ཕམ་ཁ་སྙེག་གིན་འདུགགཞན་གྱི་བཟང་ཆ་རེ་རེ་རང་སྟེང་དུ་ལེན་པ་ནི་རང་ཉིད་ཡར་རྒྱས་སུ་འགྲོ་བའི་རྟགས་ཡིན་ལ་རང་གི་སྐྱོན་ཆ་རེ་རེ་བསལ་བ་ནི་རང་ཉིད་རྗེས་སུ་མི་ལུས་པའི་རྨང་གཞི་ཡིན་ནོ།།གལ་ཏེ་རང་ཉིད་ཀྱི་འབྱུང་འགྱུར་མི་བསམ་ན་གཞན་གྱི་སྐྱོན་གླེང་སྟེ་རང་གི་བཟང་ཆ་སྒྲོགས་ཤིགམི་ལ་མཁོ་བ་ནི་བསླབ་བྱ་མ་ཡིན་པར་བསླབ་བྱའི་ཉམས་ལེན་ཡིན་ལ་སློབ་སྟོན་པར་དབུལ་བ་ནི་གཞན་ལ་སྟོན་རྒྱུའི་བསླབ་བྱ་མ་ཡིན་པར་རང་གི་བརྩི་རྒྱུའི་བསླབ་བྱ་ཡིན་ནོ།།མིས་གསེར་དངུལ་འཚོལ་ཏེ་གསེར་དངུལ་གྱིས་འཇིག་རྟེན་སྐྱོབ་པར་རེ།ཡིན་ནའང༌།གསེར་དངུལ་གྱིས་ཕྱིའི་དགོས་མཁོ་སྐོང་ཐུབ་པ་ཙམ་སྟེ་རང་ཉིད་ཀྱིས་རང་ཉིད་སྐྱོབ་ན་རང་གི་དབུ་སྐྲས་བཏུམ་པའི་གསེར་གྱི་གཏེར་ཁ་དེ་བསློག་དགོས་ལ་རང་ཉིད་ཀྱིས་རང་ཉིད་ཕམ་པར་བཟོ་དགོས་ན་རང་ཉིད་བསྐྱུར་ནས་རང་ཉིད་ཀྱི་ཆེད་དུ་བརྩོན་དགོས།མིས་སང་ཉིན་ལ་རེ་བཞིན་དེ་རིང་གི་རང་ཉིད་ཤོར་བཅུག་པ་ཡིན་ནའང༌།ཤོར་བ་ནི་དེ་རིང་མ་ཡིན་པར་སང་ཉིན་ཡིན་ནོ།།མིའི་རེ་སྨོན་ནི་སང་ཉིན་འགྲུབ་པ་ཞིག་ཡིན་པས་གལ་ཏེ་ཁྱོད་ཀྱིས་རང་གི་རེ་སྨོན་འགྲུབ་དགོས་ན་དེ་རིང་ནས་མགོ་རྩོམས་ཤིགརང་གི་རེ་སྨོན་འགྲུབ་མི་དགོས་ན་སང་ཉིན་ནས་མགོ་རྩོམས་ཤིག